

ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή 05 / 05 / 2014

ΝΟΜΟΣ ΑΤΤΙΚΗΣ

ΔΗΜΟΣ ΑΓΙΑΣ ΠΑΡΑΣΚΕΥΗΣ Αρ. Πρωτ.:

Δ/νση : Λ. Μεσογείων 415-417

T.K. 15343

Τηλ : 213 2004501

Φαξ. : 213 2004531

E-mail: [dimosagiasparaskevis@agiaparaskevi.gr](mailto:dimosagiasparaskevis@agiaparaskevi.gr)

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ

ΤΜΗΜΑ ΕΡΓΩΝ ΥΠΟΔΟΜΗΣ

Πληροφορίες : Γ. Παπαγεωργίου

Τηλ : 2132004564

Φαξ. : 2132004513

E-mail: g.papageorgiou@agiaparaskevi.gr

ΠΡΟΣ: κ.κ. Πρόεδρο και Μέλη Δημοτικού Συμβουλίου

ΘΕΜΑ: Λήψη απόφασης για παράταση προθεσμίας περαίωσης του έργου «ΤΡΟΠΟΠΟΙΗΣΗ ΑΝΑΠΛΑΣΗΣ ΚΑΙ ΑΝΑΔΕΙΞΗΣ ΙΣΤΟΡΙΚΟΥ ΚΕΝΤΡΟΥ ΤΗΣ ΠΟΛΗΣ»

Α. ΙΣΤΟΡΙΚΟ ΕΡΓΟΥ

Η μελέτη με τίτλο «ΤΡΟΠΟΠΟΙΗΣΗ ΑΝΑΠΛΑΣΗΣ ΚΑΙ ΑΝΑΔΕΙΞΗΣ ΙΣΤΟΡΙΚΟΥ ΚΕΝΤΡΟΥ ΤΗΣ ΠΟΛΗΣ» συντάχθηκε για την κατασκευή του έργου «ΤΡΟΠΟΠΟΙΗΣΗ ΑΝΑΠΛΑΣΗΣ ΚΑΙ ΑΝΑΔΕΙΞΗΣ ΙΣΤΟΡΙΚΟΥ ΚΕΝΤΡΟΥ ΤΗΣ ΠΟΛΗΣ», από τους μελετητές Δημήτριο Ζέρβα Αρχιτέκτονα Μηχανικό, Νέστορα Μαυρόπουλο Μηχανολόγο Μηχανικό και Ελένη Μεντέ γεωπόνο, ελέγχθηκε και θεωρήθηκε από τη Δ/νση Τεχνικών Υπηρεσιών του Δήμου και εγκρίθηκε με τις υπ’ άριθ.106/2012 και 181/2012 αποφάσεις του Δημοτικού Συμβουλίου.

Με την υπ’ αριθ. 255/2012 απόφαση του Δημοτικού Συμβουλίου παραλείφθηκε οριστικά η ανωτέρω μελέτη.

Με την με αριθμό 142/2012 απόφαση της Οικονομικής Επιτροπής καταρτίσθηκαν οι όροι δημοπράτησης του έργου «ΤΡΟΠΟΠΟΙΗΣΗ ΑΝΑΠΛΑΣΗΣ ΚΑΙ ΑΝΑΔΕΙΞΗΣ ΙΣΤΟΡΙΚΟΥ ΚΕΝΤΡΟΥ ΤΗΣ ΠΟΛΗΣ» προϋπολογισμού 1.533.855,00 ΕΥΡΩ συμπεριλαμβανομένου ΦΠΑ 23%.

Με την με αριθμό 170/2012 απόφαση της Οικονομικής Επιτροπής εγκρίθηκε το αποτέλεσμα της δημοπρασίας του εν θέματι έργου και κατακυρώθηκε το αποτέλεσμά της στην ΚΟΙΝΟΠΡΑΞΙΑ ΤΕΧΝΟΤΡΟΠΟΣ ΑΤΕ - ΑΝΘΟΥΛΗΣ ΦΟΙΛΟΠ.ΓΕΩΡΓΙΟΣ και ανακηρύχτηκε μειοδότης με μέση προσφερθείσα έκπτωση 41,72 %, και με την οποία επίσης εξουσιοδοτήθηκε ο Δήμαρχος για την υπογραφή του οικείου συμφωνητικού.

Με το υπ’ αριθ. πρωτ. 32844/19-09-2012 έγγραφο του Δήμου Αγίας Παρασκευής, διαβιβάστηκε η ως άνω απόφαση της Οικονομικής Επιτροπής του Δήμου Αγίας Παρασκευής στην Αποκεντρωμένη Διοίκηση Αττικής.

Με την υπ’ αριθ. πρωτ. 43380/38480/27-11-2012 απόφαση του Γενικού Γραμματέα της Αποκεντρωμένης Διοίκησης Αττικής, εγκρίθηκε η ως άνω απόφαση της Οικονομικής Επιτροπής.

Με την με αριθμό 4/2013 απόφαση της Οικονομικής Επιτροπής εγκρίθηκαν τα επικαιροποιημένα δικαιολογητικά και εκλήθη ο Ανάδοχος για την υπογραφή της σύμβασης.

Με το υπ’ αριθ. πρωτ. 2360/22-01-2013 έγγραφο του Δήμου Αγίας Παρασκευής, κοινοποιήθηκαν οι υπ΄αρ.170/2012 και 4/2013 αποφάσεις της Οικονομικής Επιτροπής στον Ανάδοχο και εκλήθη ο τελευταίος να προσέλθει στο Δημοτικό κατάστημα για την υπογραφή της εργολαβικής σύμβασης.

Το έργο προβλέπεται στο Τεχνικό Πρόγραμμα σε βάρος της πίστωσης με Κ.Α. 30.7334.04 του προϋπολογισμού του Οικ. Έτους 2013.

Το έργο εκτελείται βάσει της υπ’ αριθμ. 8551/06-03-2013 σύμβασης ποσού 909.052.87€ συμπεριλαμβανομένου ΦΠΑ 23% .

Η συμβατική προθεσμία περαίωσης του έργου είναι στις 06-01-2014.

Με την υπ’ αριθ. πρωτ 996/19-07-2013 απόφαση Υπουργού Εσωτερικών , εντάχθηκε το έργο στο Επιχειρησιακό Πρόγραμμα «ΑΤΤΙΚΗ», στη ΣΑΕΠ Ε2558 με κωδικό πράξης 2012ΣΕ25580000 και κωδικό ΜIS 448826.

Στις 20/11/2013 συντάχτηκε ο 1ος Ανακεφαλαιωτικός Πίνακας Εργασιών (Α.Π.Ε.) του έργου ο οποίος ανέρχεται στο ποσό των 899.306,07 € με ΦΠΑ.

Με την υπ’ αρ. πρωτ. 2344/26-11-2013 εγκρίθηκε ο 1ος ΑΠΕ από τον ενδιάμεσο φορέα διαχείρισης ΕΕΤΑΑ ΑΕ.

Με την υπ’ αριθ. 380/2013 απόφαση του Δημοτικού Συμβουλίου εγκρίθηκε ο 1ος ΑΠΕ του εν θέματι έργου με τον οποίο το συνολικό ποσό της σύμβασης ανέρχεται σε 899.306,07 € με ΦΠΑ .

Με την με αριθμό 395/2013 Απόφαση του Δημοτικού Συμβουλίου εγκρίθηκε παράταση προθεσμίας περαίωσης των εργασιών του έργου μέχρι την 14-02-2014.

Με την υπ’ αριθ. 62/2014 απόφαση του Δημοτικού Συμβουλίου εγκρίθηκε παράταση της προθεσμίας περαίωσης του έργου έως την 21/03/2014.

Με την υπ’ αριθ. πρωτ. 631/17-02-2014 δίδεται η σύμφωνη γνώμη για ην αλλαγή των δένδρων από πλατάνια σε Celtis australias από τον ενδιάμεσο φορέα διαχείρισης ΕΕΤΑΑ ΑΕ.

Στις 18/3/2013 συντάχθηκε ο 2ος Ανακεφαλαιωτικός Πίνακας Εργασιών (2ος Α.Π.Ε.) και το 1ο Πρωτόκολλο Κανονισμού Τιμών Μονάδας Νέων Εργασιών (1ο Π.Κ.Τ.Μ.Μ.Ε) του έργου ο οποίος ανέρχεται στο ποσό των 863.476,08 € με ΦΠΑ.

Με την υπ’ αριθ. πρωτ. 1100/26-03-2014 εγκρίθηκε ο 2ος Α.Π.Ε από τον ενδιάμεσο φορέα διαχείρισης ΕΕΤΑΑ ΑΕ.

Με την υπ’ αριθ.136/2014 απόφαση του Δημοτικού Συμβουλίου εγκρίθηκε ο 2ος Α.Π.Ε και το 1ο Π.Κ.Τ.Μ.Ν.Ε. του εν θέματι έργου με τον οποίο το συνολικό ποσό της σύμβασης ανέρχεται σε 863.476,08€ με ΦΠΑ .

Με την υπ’ αριθ.137/2014 απόφαση του Δημοτικού Συμβουλίου εγκρίθηκε παράταση προθεσμίας περαίωσης των εργασιών του έργου μέχρι την 26-04-2014.

Με την υπ’αρ.πρωτ.1531/30-4-2014 δόθηκε η σύμφωνη γνώμη από τον Ενδιάμεσο Φορέα Διαχείρισης Ε.Ε.Τ.Α.Α.ΑΕ.

Β. ΠΑΡΑΤΑΣΗ ΠΡΟΘΕΣΜΙΑΣ

Ο Ανάδοχος με το υπ’ αρ. πρωτ. 15119/25-04-2014 έγγραφό του αιτείται παράταση για την ολοκλήρωση των συμβατικών εργασιών κατά 37 ημέρες ήτοι μέχρι την 02-06-2014 για τους κατωτέρω λόγους :

1. Η προμήθεια των νέων δένδρων (Celtis australias) καθυστέρησε κατά 25 ημέρες λόγω καθυστέρησης της εισαγωγής των δένδρων από το εξωτερικό κατά 25 ημέρες από την προμηθεύτρια εταιρεία.

2. Κατά τις εορτές του Πάσχα για 12 ημέρες δεν έγιναν εργασίες για να λειτουργήσει ομαλά η αγορά της οδού Αγίου Ιωάννου.

Μετά τα ανωτέρω η Τεχνική Υπηρεσία συνεκτιμώντας όλα τα στοιχεία της εξέλιξης εκτέλεσης του έργου και το τελευταίο από τις 12-03-2014 εγκεκριμένο αναπροσαρμοσμένο χρονοδιάγραμμα, σύμφωνα με το άρθρο 48 του Ν.3669/2008, κρίνει ότι η παράταση κατά τις 37 αιτούμενες ημέρες , παράταση η οποία κρίνεται σκόπιμη για το συμφέρον του έργου, δύναται να δοθεί ως εξής:

α) Αιτιολογημένες ημέρες παράτασης της συνολικής προθεσμίας περαίωσης του έργου, «με αναθεώρηση», σύμφωνα με την παράγραφο 8α του άρθ. 48 του Ν.3669/08, **16 ημέρες** , ήτοι έως και την 12-5-2014, ως αναλύονται κατωτέρω :

1. 6 ημέρες λόγω μείωσης του ρυθμού εργασιών για να μην δημιουργηθούν προβλήματα στην αγορά κατά τις εορτές του Πάσχα.

2. 9 ημέρες λόγω βροχοπτώσεων (06-04, 07-04,10-04,11-04,16-04,17-04,18-04,21-04,24-04).

3. 1 ημέρα λόγω γενικής απεργίας ΓΣΕΕ (09-04-2014)

β) Μη αιτιολογημένες ημέρες παράτασης της συνολικής προθεσμίας εκτέλεσης του έργου , «χωρίς αναθεώρηση» , σύμφωνα με την παρ.8β του άρθ. 48 του Ν3669/08, αλλά αναγκαίες για την ολοκλήρωση του έργου, οι υπόλοιπες αιτούμενες από τον Ανάδοχο, **21 ημέρες** οι οποίες οφείλονται σε καθυστέρηση λόγω υπαιτιότητας του Αναδόχου. Οι εργασίες που θα εκτελεστούν στο διάστημα από 13-05-2014 έως 02-06-2014 θα περιληφθούν σε πίνακα διαχωρισμού σύμφωνα με τη παρ.10 του αρθ.48 του Ν3669/08.

Παρακαλούμε για τη σύμφωνη γνώμη σας στο αίτημα για παράταση κατά 37 ημέρες της συνολικής προθεσμίας για την περαίωση του έργου «ΤΡΟΠΟΠΟΙΗΣΗ ΑΝΑΠΛΑΣΗΣ ΚΑΙ ΑΝΑΔΕΙΞΗΣ ΙΣΤΟΡΙΚΟΥ ΚΕΝΤΡΟΥ ΤΗΣ ΠΟΛΗΣ» σύμφωνα με τα ανωτέρω, από τις οποίες οι 16 ημέρες **«με αναθεώρηση»** καθότι αυτές είναι αιτιολογημένες και 21 ημέρες **«χωρίς αναθεώρηση»** καθότι η εν λόγω καθυστέρηση οφείλεται σε υπαιτιότητα του Αναδόχου , ήτοι προτείνεται συνολική παράταση προθεσμίας εκτέλεσης του έργου έως και την 02 -06 - 2014.

Συνημμένα :

Η με αρ.πρωτ.1531/30-4-2014 ΜΕ ΕΝΤΟΛΗ ΔΗΜΑΡΧΟΥ

σύμφωνη γνώμη Ο ΕΝΤΕΤΑΛΜΕΝΟΣ

Ενδιάμεσου Φορέα Διαχείρισης Ε.Ε.Τ.Α.Α.ΑΕ ΔΗΜΟΤΙΚΟΣ ΣΥΜΒΟΥΛΟΣ

ΕΠΙ ΤΩΝ ΤΕΧΝΙΚΩΝ ΘΕΜΑΤΩΝ

ΚΩΝΣΤΑΝΤΙΝΟΣ ΤΣΙΑΜΠΑΣ